Publication: Magyar Közlöny
Issue: MK-2011-57 (Year: 2011, Number: 57)
Era: contemporary
Section: 2007. évi LX. törvény végrehajtásának egyes szabályairól szóló 323/2007. (XII. 11.) Korm. rendelet 22. § (5) bekezdése
Paragraph Index: 63

(8) A kedvezményezett az azonosító adataiban bekövetkezett változásról a (7) bekezdés szerinti formanyomtatvány két eredeti, kitöltött és aláírt példányának, és a változást igazoló, a módosítás szükségességét alátámasztó dokumentumoknak igazolható módon történõ megküldésével tájékoztatja a döntést hozó szervet az Államkincstáron keresztül. Ha a kedvezményezett bankszámlaszáma változik, a (7) bekezdés szerinti formanyomtatvány mellékletéül csatolni kell az új bankszámlára vonatkozó pénzforgalmi szolgáltató számára adott, a bank által leigazolt (záradékolt) beszedési megbízás benyújtására szóló felhatalmazó levelet is. Az Államkincstár a bejelentett adatváltozást ellenõrzi, majd a hiánytalanul beérkezett formanyomtatvány egy eredeti példányát mellékletekkel együtt igazolható módon továbbítja a döntést hozó szerv felé. A kedvezményezett által megküldött adatváltozás bejelentõ lapot és annak mellékleteit a döntést hozó szerv és az Államkincstár a támogatási szerzõdéssel együtt, ahhoz csatolva kezeli.

Source: https://magyarkozlony.hu/hivatalos-lapok/db9916cca977136a0499afea7626e6ac3606a90a/dokumentumok/4a2ed5d72a0dcbde854d4cb4059425a69218a76d/letoltes